Joesi Prokopetz

Da Josef 'Joesi' Prokopetz (* 13. Meaz 1952 in Wean) is a estareichischa Liadschreiwa, Musika, Autor und Kabarettist.

Da Prokopetz is da Texta vom Austropop. 1971 is a duach sein legendean Text fia Wolfgang Ambros-Schloga Da Hofa schlogoatig bekaunt wuan. Fian Ambros hoda nod weidare Liadtexte gschriem, wia zum Beispü Es lebe der Zentralfriedhof, Baba und foi net oda Du bist wia die Wintasun. Aa fia de Austropopper Stefanie Werger, Wilfried oder Rainhard Fendrich hod a eafoigreiche Liadtexte gschriem. Zauman mitn Ambros und an Manfred Tauchen hod da Prokopetz 1974 des Oipn-Drama Der Watzmann ruft vafosst. Da Watzmann hod sowoi ois musikalisches Heaspü ois aa ois Bihnenstickl grosse Eafoige gfeiat.

Prokopetz woa Mitbegründer (zauman mitn Tauchen Fredi), Musika und Liadschreiwa vo da NDW-Gruppm DÖF. Gemeinsam mitn Manfred Tauchen, da Annette Humpe und da Inga Humpe hod DÖF 1983 mitm Liad Codo an intanationeun Eafoig ghobt. Ea woa aa kuaz ois Solokünstla aktiv: Sind sie Single? woa auf Plotz 1 vo da Hitparade.. Weidare Eafoige woan: Na guat daun net und Parkverbot.

Mit seina eiganen Weabefirma Der Plan Prokopetz & Dr. Martschitsch GesmbH hoda Aunfaung vo de 1980a-Joa an legendean, heit no bekauntn, Slogan vafosst:„Lustig samma - Puntigamer“.Wirtschaftsblatt: „Stars in der Werbung“, 30. Dezember 2000, obgruafn am 27. August 2009Beschwerde beim Österreichischen Werberrat, 5. Juni 2008, obgruafn am 27. August 2009,

 Auszeichnungen 
 2003: Goldans Verdienstzeichn vom Laund Wean
 2009: Soizburga Stier
 2009: Verleihung vom Titl Professor

 Weake ois Buachautor 
Joesi Prokopetz: Hose runter: Enthüllungen eines Kabarettisten, Valog: Molden, Wean 2007. ISBN 978-3854851998 
Herbert Pirker und Joesi Prokopetz: Neichs fon de Weana, Ott Preiser, 2002 (Audio CD). ISBN 978-3708500140 
Joesi Prokopetz: Und ewig lockt der Mann. Von Maria bis Magdalena. Jugend und Volk, Wean 1993. ISBN 978-3224176829

 Im Netz 
Offiziölle Netzseitn
Biografie im Östareichischen Kabarettarchiv

 Beleg 

Kategorie:Träger des Goldenen Verdienstzeichens des Landes Wien
Kategorie:Person (Wien)
Kategorie:Kabarettist (Österreich)
Kategorie:Österreicher
Kategorie:Geboren 1952
Kategorie:Mann
Kategorie:Bandleader
Kategorie:Rocksänger
Kategorie:Liedermacher
Kategorie:Songwriter
Kategorie:Artikel auf Wienerisch